projecte-aina/catalan_government_crawling huggingface dataset:
L'autor defensa la necessitat de comprendre els orígens de les expressions de violència si es vol actuar sobre elles.
Des d'una perspectiva històrica i transcultural, el ponent analitza críticament l'ús estigmatitzador que es fa de la noció de violència juvenil i interpreta els fenòmens violents com un recurs social extrem per tal de mantenir els vincles entre persones i col·lectius: d'aquesta manera, la violència pot entendre's com "el pitjor i més indesitjable" instrument de comunicació.
Aquesta publicació recull la conferència pronunciada en el marc de les Jornades de Reflexió sobre la Violència que van tenir lloc els dies 21 i 22 d'octubre de 1999.
Col·lecció: Aportacions, núm. 7
Resum de l'estudi amb el mateix títol, encarregat per l'Observatori Català de la Joventut.
L' estudi s'ha elaborat a partir de l'explotació de les dades sobre habitatge disponibles (especialment el padró d'habitants de 1996) i a partir de la realització d'una enquesta pilot.
Els resultats descriuen les característiques de l'habitatge dels joves catalans (espai, cost, tipus d'habitatge, amb qui el comparteixen, etc.) i les necessitats dels joves pel que fa a aquesta qüestió (satisfacció amb l'habitatge actual, previsió de canvi, dificultats per a emancipar-se, etc.).
Col·lecció: Aportacions, núm. 9
Col·lecció Estudis: Els joves catalans i l'habitatge
Els joves catalans i l'habitatge
Recull de tres conferències pronunciades pels doctors Joan Carles Surís, Russell Viner i Robert W. Blum sobre l'efecte que les malalties cròniques tenen en el desenvolupament humà dels adolescents que les pateixen.
Els autors parteixen de la premissa que la salut de l'adolescent és més que quelcom mèdic: és quelcom que té a veure amb el cos, però també amb aspectes socials i psicològics, i desfan alguns malentesos com ara que la sexualitat és una cosa reservada a les persones que gaudeixen de bona salut.
Per als autors, l'adolescència és un marc de construcció global.
Introdueixen el concepte de «cos psicològic» per referir-se a allò que senten les persones respecte al seu cos. També analitzen altres qüestions, com ara la pubertat, les relacions amb l'altre sexe, l'aïllament social i tots els problemes que pateixen aquestes persones i el seu entorn més immediat.
Aquesta publicació recull les intervencions de la taula rodona "L'entorn quotidià dels adolescents amb malalties cròniques" que va tenir lloc el 5 d'octubre, organitzada per la Direcció General de Joventut.
Col·lecció: Aportacions, núm. 10
En aquest assaig, l'autor proposa la metàfora d'un viatge per la història de la mesura del temps per reflexionar sobre la cultura juvenil i les seves transformacions al final del mil·lenni.
A partir de la comparació de tres tipus de rellotge (el de sorra, l'analògic i el digital), estudia l'evolució de les relacions intergeneracionals i les modalitats de la transició dels joves a la vida adulta.
L'estudi repassa les diferents generacions de joves que hi ha hagut des de principis del segle XX: des de la generació dels adolescents, la dels boy scouts, l'escèptica, la punk, la hippy.... fins a la generació xarxa, marcada per les incerteses i les paradoxes de la societat postmoderna.
Acaba l'assaig parlant de la generació @, l'actual i la primera del segle XXI, caracteritzada per l'accés universal a les noves tecnologies de la informació i la comunicació, l'erosió de les fronteres tradicionals entre els sexes i el procés de globalització cultural.
Col·lecció: Aportacions, núm. 12
L'autor analitza algunes de les contradiccions inherents al debat sobre la joventut, l'ocupació i l'ociositat.
Hollands no pretén donar solucions, sinó aportar suggeriments i plantejar idees generals.
La ponència subratlla la idea que s'ha de deixar de parlar dels joves com un problema, i que només són un problema quan se'ls exclou del sistema.
Considera que els joves són participants i creadors, i no simples objectes de les polítiques socials.
Recull el contingut de la ponència presentada per Robert G. Hollands en el marc del cicle de conferències "Canvis socials i participació juvenil", organitzat per la Direcció General de Joventut i el Departament de Sociologia de la Universitat Autònoma de Barcelona, el 17 de maig de 2001.
Col·lecció: Aportacions, núm. 13
En aquest article es presenta una panoràmica general de l'evolució de les experiències dels joves en els àmbits educatiu, laboral, polític, de lleure i d'estils de vida, tot identificant-hi elements de canvi i de continuïtat.
S'hi debaten les teories de Beck sobre els processos d'individualització i de risc en els últims anys de l'època moderna.
Furlong arriba a la conclusió que, tot i que les identitats de classe s'han afeblit i que, en la modernitat avançada, els joves perceben les crisis i els problemes amb què s'han d'encarar, com a fracassos individuals més que com el resultat d'uns processos que s'escapen del control dels individus, el pes de l'estructura condiciona, igual que en el passat, les oportunitats dels joves.
Es tracta d'una ponència presentada en el marc del cicle de conferències "Canvis socials i participació juvenil", que van organitzar l'Observatori Català de la Joventut i el Departament de Sociologia de la Universitat Autònoma de Barcelona i que va tenir lloc el dia 29 de març de 2001.
Col·lecció: Aportacions núm. 14
Migracions Internacionals i població jove de nacionalitat estrangera a Catalunya".
L'informe consta de cinc capítols, incloses les conclusions, en els quals s'analitzen els moviments migratoris protagonitzats pels joves de nacionalitat estrangera durant el període 1988-1997.
Els autors han observat una sèrie de canvis en aquests últims anys, com ara la diversificació de l'origen dels immigrants ha guanyat pes la immigració de treballadors procedents del Tercer Món i la modificació substancial de l'estructura segons el sexe i l'edat amb una tendència a la feminització.
Al mateix temps s'analitzen una sèrie de canvis en l'àmbit demogràfic, com el retard en l'emancipació juvenil, el procés d'igualació de sexes o el perllongament de la vida, factors que, d'una manera o d'una altra, afecten les condicions dels joves immigrants.
Autors: Andreu Domingo, Jordi Bayona i Inés Brancós (Centre d'Estudis Demogràfics)
Col·lecció: Aportacions, núm. 15
Col·lecció Estudis: Migracions internacionals i població jove de nacionalitat estrangera a Catalunya
Migracions internacionals i població jove de nacionalitat estrangera a Catalunya
En aquest article Lynne Chisholm, sociòloga anglesa especialtzada en joventut, analitza els canvis que s'han produït entre els joves pel que fa al gènere.
És a dir, quines són les dimensions bàsiques que constitueixen les diferències de gènere entre els joves actuals, en què han canviat aquestes diferències en les darreres dècades i quina és la seva incidència en les oportunitats que tenen les joves i les joves a nivell laboral i social.
L'autora defensa que si bé és cert que bona part dels requeriments del mercat laboral s'estan "feminitzant", també cal ressaltar que bona part de les desigualtats de gènere es mantenen (tant a nivell personal com laboral), per la qual cosa tant les dones joves com la societat hauran de trobar fórmules que permetin l'aprofitament del seu potencial sense que això impliqui una sobreexplotació de la dona.
L'autora planteja diversos escenaris en funció de les tendències que es poden detectar actualment.
Col·lecció: Aportacions, núm. 16
Resum de l'estudi encarregat per l'Observatori Català de la Joventut amb l'objectiu de conèixer millor el perfil del col·lectiu de tècnics de joventut.
Es tracta del primer estudi sobre aquest tema realitzat per Albert Bayot, Anna Planas i Josep Vila i coordinat per Pere Soler de la Universitat de Girona, en el qual s'estudia les figures dels professionals dependents de l'administració pública dedicats al desplegament de les polítiques juvenils a través de la planificació, gestió i execució de programes dedicats als joves.
El autors creuen que a partir d'aquest diagnòstic es podrà ajudar a descobrir les possibilitats d'actuació i les estratègies per incidir en els agents generadors i executors del programes d'actuació que configuren la política juvenil de Catalunya.
Col·lecció: Aportacions, núm. 17
Durant l'any 2000-2001 es van realitzar un seguit d'entrevistes a les entitats del món de l'educació en el lleure que pretenien constatar l'arribada d'infants i joves als centres, esplais i agrupaments de Catalunya.
La I Enquesta sobre Immigració i Interculturalitat a les entitats d'educació en el lleure a Catalunya s'enmarca dins el projecte Calidoscopi, com un dels instruments de recollida d'informació sobre la presència dels infants i joves d'origen immigrat.
Aquesta presència ha obligat als moviments de lleure i a les entitats d'educació en el lleure a ajustar les seves activitats, estructures organitzatives, l'accessibilitat, les relacions socials i el discurs institucional, per poder garantir la seva inclusió socioeducativa des d'un veritable model intercultural.
Autors: Diego Herrera, Bernat Albaigés i Mercè Garet
Col·lecció: Aportacions, núm. 20
Resum de l'estudi publicat del treball guanyador del Premi Joventut 2000 realitzat per Roger Martínez Sanmartí.
L'autor fa una reflexió teòrica sobre l'espai social juvenil, descriu noves formes culturals associades al consum i al gènere, proposa un model d'anàlisi que consideri la cultura juvenil com un món imbricat amb les estructures socials de la realitat social que ens envolta i a la vegada relativament obert al canvi i les noves produccions socials i culturals.
El treball també distingeix les experiències masculines i femenines dominants i estereotípiques dintre d'aquest món i els canvis en les formes socials de relació entre els sexes.
Col·lecció: Aportacions, núm. 21
Col·lecció Estudis: Cultura juvenil i gènere
Anàlisi de les característiques sociodemogràfiques del jovent català i la seva mobilitat migratòria durant la dècada dels noranta des d'una perspectiva territorial a partir d'una classificació dels municipis amb unes característiques socials, econòmiques i demogràfiques similars.
L'estudi es planteja interpretar les diferències en les característiques sociodemogràfiques i de mobilitat dels joves catalans a partir de dos interrogants: de quina manera influeix l'entorn territorial, i quines tendències va seguir la mobilitat migratòria dels joves durant la dècada dels noranta d'acord amb les característiques socioeconòmiques i demogràfiques del territori.
Col·lecció: Aportacions, núm. 22
Resum de l'Estudi encarregat per l'Observatori Català de la Joventut per analitzar la situació dels joves catalans respecte a l'habitatge i l'emancipació en el bienni 2002-2003.
L'estudi permet comparar les dades principals obtingudes amb les de l'estudi publicat per l'Observatori Català de la Joventut l'any 2000, titulat Els joves catalans i l'habitatge.
Els resultats descriuen les tipologies de llars i les característiques dels joves segons la llar, les característiques de l'habitatge dels joves catalans i la percepció que ells en tenen.
L'estudi també analitza l'edat d'emancipació i els canvis d'habitatge així com els canals d'acés al nou habitatge.
El darrer capítol el dedica a com valoren els joves la situació actual de l'habitatge a Catalunya i quina valoració fan de les polítiques públiques.
Col·lecció: Aportacions, núm. 23
Col·lecció Estudis: Els joves catalans i l'habitatge 1999-2003
Els joves catalans i l'habitatge
Els joves catalans i l'habitatge 1999-2003
Resum de Treball guanyador del Premi Joventut 2001 que posa de manifest com els joves construeixen estratègies de subjectivació que tendeixen a normalitzar la precarietat laboral com a situació natural en el present i com a etapa prèvia necessària per a la incorporació definitiva i futura a la vida activa estable pròpia de l'adult.
Col·lecció: Aportacions, núm. 24
Col·lecció Estudis: Crisi del treball i emergència de noves formes de subjectivitat laboral en els joves
Crisi del treball i emergència de noves formes de subjectivitat laboral en els joves
Estudi que l'any 2001 va rebre un ajut en el concurs de Projectes d'investigació i estudi en matèria de joventut a Catalunya, convocat per l'Observatori Català de la Joventut.
En aquesta investigació l'autor presenta una descripció estadística dels canvis esdevinguts a Catalunya entre el 1940 i el 2000 respecte l'escolaritat, l'entrada al mercat del treball i l'emancipació familiars dels joves.
També presenta una explotació qualitativa d'entrevistes en profunditat fetes a joves entre 15 i 30 anys.
Col·lecció: Aportacions, núm. 25
Estudi que l'any 2001 va rebre un ajut en el concurs de Projectes d'investigació i estudi en matèria de joventut a Catalunya, convocat per l'Observatori Català de la Joventut.
Les autores analitzen el fenomen de la immigració al Pallars Sobirà, tot estudiant les motivacions dels joves que en la darrera dècada han decidit deixar el seu lloc d'origen per fixar la seva residència al Pallars Sobirà.
També estudia les reaccions que aquesta arribada de nova població ha provocat en la població autòctona.
Autors: Eva Lluvich i Mònica Ortega
Col·lecció: Aportacions, núm. 26
La publicació presenta els principals resultats d'un nou sistema d'indicadors referents a la sobrequalificació entre els i les joves de Catalunya, a partir d'un tractament específic de l'Enquesta de Població Activa (EPA) fruit de la col·laboració entre l'Observatori Català de la Joventut i l'Institut d'Estadística de Catalunya.
En la primera secció, es realitza una aproximació a la relació entre educació i treball en el context de la globalització.
A continuació, s'analitza com es concreten a Catalunya aquests canvis.
I en la tercera, s'explica el sistema d'indicadors sobre la sobrequalificació s'exposen els principals resultats.
A les conclusions es recontextualitza el fenomen de la sobrequalificació en el marc de la globalització i es discuteixen les possibles solucions a aquesta problemàtica.
Podeu consultar les dades actualitzades del sistema d'indicadors a l'apartat de sobrequalificació de la base de dades estadístiques sobre la joventut de Catalunya.
Col·lecció: Aportacions, núm. 27
Resum de la publicació amb el mateix títol publicada en la col·lecció Estudis, núm. 15, de l'Observatori Català de la Joventut.
En aquesta recerca s'analitzen les múltiples maneres de concebre la joventut i les polítiques de joventut presents a Europa i les problemàtiques que aquest fet representa per a la seva comprensió i anàlisi; s'ofereixen criteris per a la conceptualització i definició estratègica de les polítiques de joventut; i es proposa un model concret, les polítiques de transició afirmatives.
Col·lecció: Aportacions, núm. 28
Col·lecció Estudis: Joves adults i polítiques de joventut a Europa
Resum de la publicació amb el mateix títol publicada en la col·lecció Estudis, núm. 18, de l'Observatori Català de la Joventut.
En aquesta recerca s'analitzen les pràctiques i actituds alimentàries de les persones joves durant el procés d'emancipació així com els seus coneixements, creences i percepcions, i la seva modificació durant el procés d'emancipació.
La recerca també analitza la relació entre l'alimentació i la construcció del cos, així com els mecanismes de l'elecció alimentària.
Col·lecció: Aportacions, núm. 29
Col·lecció Estudis: Els comportaments alimentaris dels i les joves en el procés d'emancipació
Els comportaments alimentaris dels i les joves en el procés d'emancipació
La present publicació és una síntesi del treball guanyador del Premi Joventut 2005, que analitza de quina manera la construcció de la identitat masculina o femenina durant l'etapa adolescent i la socialització diferencial de gènere esdevenen factors importants per comprendre les diverses formes d'expressió que tenen els nois i les noies en situació de risc o de vulnerabilitat social.
La publicació és fruit de la tesi doctoral de l'autora i ens ofereix una visió innovadora sobre els i les joves en situació de risc social des d'una perspectiva de gènere.
L'estudi sencer està publicat amb el mateix nom a la Col·lecció Estudis.
Col·lecció: Aportacions, núm. 30
Col·lecció Estudis: Adolescència femenina i risc social
Adolescència femenina i risc social
Anàlisi de les actituds polítiques i el comportament electoral de la població catalana des del punt de vista de l'edat.
L'estudi comprova si hi ha un comportament distintiu que diferenciï els joves de la resta de grups d'edat i senyala les causes que s'amaguen darrera d'aquestes diferències entre els dos segments d'edat.
Per fer la recerca s'han utilitzat tècniques estadístiques aplicades a l'anàlisi d'enquestes com els sondejos postelectorals del CIS al Parlament de Catalunya i els sondejos anuals de l'Institut de Ciències Polítiques i Socials.
L'anàlisi determina també les característiques sociològiques i polítiques dels joves segons el seu comportament electoral concret i, finalment, estudia l'impacte de l'edat en les actituds i els comportaments sociopolítics.
El que teniu en aquesta publicació Aportacions és un resum de l'estudi sencer que trobareu amb el mateix títol a la col·lecció Estudis.
Col·lecció: Aportacions, núm. 31
Col·lecció Estudis: La influència de l'edat en el comportament electoral a Catalunya
La influència de l'edat en el comportament electoral a Catalunya
La present publicació recull els aspectes centrals de la tesi doctoral guanyadora del Premi Joventut 2006.
La tesi tracta una temàtica emergent de la nostra societat: la interacció entre l'educació i la immigració.
L'objectiu de la recerca és el de conèixer, analitzar i comprendre les condicons i els contextos que incideixen en l'experiència escolar dels i les joves d'origen marroquí en el seu pas per l'educació secundària obligatòria i reconèixer en quina mesura aquesta experiència condiciona els seus processos d'integració social.
Ho fa a partir d'analitzar les trajectòries d'èxit i fracàs escolar d'un grup determinat de persones d'origen estranger i ens ofereix importants pistes per a l'orientació de les nostres intervencions.
Col·lecció: Aportacions, núm. 32
Aquesta nova publicació de la col·lecció Aportacions presenta la recerca realitzada per la sociòloga francesa Cécile Van de Velde sobre el paper que juga la família, l'estat i el mercat en les transicions dels joves a la vida adulta en quatre models de països europeus.
La comparació en la forma de fer-se adult en països com Dinamarca, Regne Unit, França i Espanya, posa de manifest les diferències en la trajectòria educativa, el moment d'incorporar-se al mercat de treball i la creació d'una nova família.
De la lectura d'aquest informe es desprèn la hipòtesi de la importància i el pes dels aspectes culturals i socials de cada país, tot i que no es deixa de banda altres variables com la dimensió social, el nivell educatiu o l'origen social del i la jove.
Conèixer de quina forma cada país articula els ajuts públics i els recursos del mercat de treball i quin paper juga la família en el procés d'emancipació dels joves, permetrà articular polítiques de joventut per fer compatibles l'autonomia individual i la pertinença a una comunitat.
Col·lecció: Aportacions, núm. 34
La darrera publicació de la col·lecció Aportacions de l'Observatori Català de la Joventut ofereix una nova eina per contextualitzar la situació de la joventut catalana en un món globalitzat i la comparació entre diferents formes de ser jove al món.
L'autor, Carles Simó, sociòleg de la Universitat de València, ha sintetitzat en aquest informe els principals resultats de la recerca internacional Globalization, Uncertainty and Youth in Society.
L'estudi destaca els joves com un dels col·lectius que han patit una major incertesa en el devenir de la globalització i que troben més dificultats en el seu procés d'emancipació i capacitació social i econòmica.
Segons l'autor 'caldria portar les polítiques de joventut cap als primers llocs de les prioritats socials'.
Col·lecció: Aportacions, núm. 35
Aquesta nova publicació és un text inèdit i escrit exclusivament pel sociòleg Zygmunt Bauman a petició de l'Observatori Català de la Joventut.
L'objectiu d'aquest llibre és relacionar els aspectes que caracteritzen el modern món líquid amb la condició de ser jove actualment, per tal de tenir un marc d'anàlisi global, lluny d'altres visions més parcel·lades.
L'autor obre diferents fronts de reflexió com ara la diferència entre la societat del món sòlid i del món líquid, la creació de la identitat dels joves, la convivència entre dos mons, el món real i el món virtual (on line versus off line) la relació entre joves i persones adultes i també els efectes de viure en un món summament mercantilitzat.
La lectura d'aquest text obre múltiples preguntes i apunta algunes visions de futur, però el temps ens dirà si els joves tenen capacitat per adaptar les seves expectatives a la societat o, bén al contrari, tindran la capacitat de canviar la societat.
Col·lecció: Aportacions, núm. 36
Aquesta publicació és un petit tast de la recerca desenvolupada en la col·lecció Estudis (número 25) i té com a objectiu conèixer les estratègies que desenvolupa la gent jove gai, lesbiana, transsexual i bisexual (GLTB) en el procés de definició de la seva sexualitat, com construeix la seva identitat de gènere i sexualitat, com la revela al seu entorn i com reacciona davant de l'homofòbia i la transfòbia.
La versió reduïda inclou el marc teòric, les principals conclusions i les propostes dels autors de treballar per reduir el sexisme des de diferents àmbits: Administració, sistema educatiu, món laboral, associacions, etc.
Des de la Direcció General de Joventut i des de la secretaria de Polítiques Familiars i Drets de Ciutadania considerem que aquesta recerca pot ser un instrument valuós per a totes aquelles persones que vulguin tenir un millor coneixement de la realitat de les persones GLTB.
Col·lecció: Aportacions, núm. 39
Col·lecció Estudis: Transitant per les fronteres del gènere.
Transitant per les fronteres del gènere.
Aquesta publicació és un resum de la recerca desenvolupada a la col·lecció Estudis (núm. 27), que abasta àmpliament el fenomen de la immigració i la joventut al nostre país i ens ofereix una perpectiva general a partir de la qual orientar les actuacions de les administracions públiques catalanes.
Aquesta versió reduïda revisa el marc teòric, la metodologia, la contextualització estadística, les tipologies de joves i els àmbits institucionals d'actuació (com ara la formació, el treball, l'habitatge, la salut i la participació) i els plans de ciutadania i immigració i els plans de joventut analitzats en l'estudi.
I a més, ofereix les principals conclusions dels autors de la investigació.
Des de la Direcció General de Joventut creiem que mancava una aproximació general a la immigració centrada en la població jove que superés les limitacions de les monografies especialitzades.
Col·lecció: Aportacions, núm. 41
Col·lecció Estudis: Joves d'origen immigrant a Catalunya.
Joves d'origen immigrant a Catalunya.
Aquest estudi, resum de la recerca completa que es publicarà a la col·lecció Estudis, se centra en els usos lingüístics i els discursos sobre les llengües dels joves catalans.
La investigació combina l'anàlisi quantitativa de dades de diverses enquestes oficials de la Generalitat de Catalunya, principalment de la Direcció General de Joventut i de la Secretaria de Política Lingüística, amb l'anàlisi qualitativa de dades obtingudes a partir d'entrevistes i debats de grup.
L'anàlisi d'aquestes dades s'ha basat en aspectes com ara:
a) els nivells de competència i d'ús del català entre la població jove;
b) el comportament lingüístic dels joves de diferents perfils;
c) les "mudes" o canvis viscuts en aquest comportament lingüístic;
d) els criteris i les normes dels joves per decidir quina llengua parlen en contextos concrets;
f) l'opinió sobre les polítiques lingüístiques de les administracions.
Col·lecció: Aportacions, núm. 43
Col·lecció Estudis: Llengua i joves.